એક બાજુ જ્યારે સુજૉય ઘોષ અને વિદ્યા બાલનની થિ્રલર ‘કહાની’એ રસસભર દરેક સીન, જબરદસ્ત સ્ટોરી અને એટલા જ ઇફેક્ટિવ સસ્પેન્સને કારણે દર્શકોને ફિલ્મના નશામાં ચૂર કર્યા છે ત્યારે સ્પાય-થિ્રલર જેવી ફિલ્મ ભારતમાં ઘણાં વષોર્ બાદ બનતી હોવાને કારણે ‘એજન્ટ વિનોદ’ પાસેથી આશાનું મીટર ઘણું ઊંચું હોય એ સહજ છે. બૉન્ડ અને બૉર્ન ફિલ્મસિરીઝ સાથે થયેલી સરખામણીથી ફ્રી પ્રમોશન, હૉલીવુડની કક્ષાની ઍક્શન તથા સૈફ-કરીનાની રિયલ લાઇફ જોડીની કેમિસ્ટ્રી સાથે આ ફિલ્મ નવો ટ્રેન્ડ શરૂ કરી શકે એ હદની ગણી શકાય. ઇન્ટરવલ સુધી ‘એજન્ટ વિનોદ’ જોનારી દરેક વ્યક્તિને એ સાચી ઠરતી પણ લાગે. જોકે બદનસીબે ફિલ્મ માટે જ્યાં ટોચ પર જવાનો સમય હતો ત્યારે જ એ એવી પછડાટ ખાય છે જે આ ફિલ્મને તથા દર્શકોની મજાને ભાંગી નાખશે.